Республика етәкселәре уның ойоштороу һәләтен күреп ҡалып, 1931 йылда Сабир Әхмәтйән улын Зигазино-Комарово геологтар-разведка базаһы директоры урынбаҫары итеп тәғәйенләйҙәр. Бер йылдан Свердловск ҡалаһына Сәнәғәт академияһына уҡырға ебәрәләр. Уны тамамлағандан һуң Баймаҡ баҡыр иретеү заводында өлкән мастер, металлургия цехы начальнигы һәм завод директоры булып эшләй.